Gateway/Northeast 99th Avenue pályaudvar

A Gateway/Northeast 99th Avenue pályaudvar átszállópont az Oregon állambeli Portlandben, ahol a TriMet és más szolgáltatók autóbuszai, valamint a Metropolitan Area Express kék, zöld és piros vonalai között lehet átszállni, egyben a három vonal innen közlekedik önálló szakaszon. 1986-os megnyitásakor az állomás volt az akkori egyetlen vonal (Portland–Gresham) legforgalmasabbika, egyben 11 autóbusz-járat is indult innen. A megálló az Interstate 84 és -205 kereszteződése mellett, egy Fred Meyer üzlet mögött helyezkedik el. Kialakítása Az állomásnak három vágánya és az azokat keleti és nyugati oldalról körülölelő buszpályaudvara van. A keleti oldalon elhelyezkedő vágányt a kék- és zöld vonal nyugati irányba közlekedő szerelvényei használják, itt mindkét oldalon ajtót nyitnak. A középső vágányt a belváros felé haladó piros járatok használják, itt a középső peron nyugati oldalán lehet fel- és leszállni, a nyugati vágányhoz tartozó szélső peronhoz pedig a városból kifelé közlekedő vonatok tartoznak. A vágánykeresztezések kialakítása miatt a befelé közlekedő piros vonatok a középső, az ugyanebbe az irányba haladó kék- és zöld járatok viszont a szélső vágányon haladnak; mivel a keleti irányba haladó vágányokat északi irányból vezették, a piros vonal repülőtér felé közlekedő járatainál irányváltás lenne szükséges. A probléma megoldására a belváros irányába haladó vágányok az állomástól 800 méterre összefonódnak, majd az egyvágányú szakasz az Interstate 205 mentén áthalad a fővonal alatt, majd hurokban megfordulva az állomástól délre becsatlakozik a kifelé haladó irány sínpárjába, ezután a középső vágányra átváltva keresztezi a külső irányt. A tervek szerint új peronok építésével a vonatok később a hurokban való megfordulás nélkül, egyenesen is továbbhaladhatnak majd. Összehasonlítva a kék- és zöld vonalak egyszerűbben, néhány váltón áthaladva keresztezik egymást. A parkolást eredetileg az utcaszinten oldották meg, de 2006 júniusában egy 690 férőhelyes parkolóházat nyitottak, amely a korábbi, nyitott parkolót váltotta, melynek helyére orvosi rendelő került. Az állomástól délre található egy másik, nyitott parkoló is. Autóbuszok TriMet 15 – Belmont/NW 23rd (►44th Avenue) 19 – Woodstock/Glisan (►112th Avenue) 22 – Parkrose (►Rose Parkway) 23 – San Rafael (►147th Avenue) 24 – Fremont (►Legacy Emanuel Hospital) 25 – Glisan/Rockwood (►E 181st Ave) 87 – Airport Way/181st (►182nd Avenue) Más szolgáltatók Columbia Gorge Express (►Rooster Rock State Park/►Multnomah Falls (szezonális, Oregon Department of Transportation)) Műtárgyak Tollak: Az állomás 6 méteres oszlopain három darab, egyenként 4-5,5 méteres, szélkakasként funkcionáló alumínium tollformát helyeztek el, amelyeket Frank Boyden tervezett Szedermintázat: A megálló szélfogóinak üvegeibe az Oregonban elterjedt földi szedert ábrázoló formákat marattak Fordítás Ez a szócikk részben vagy egészben a Gateway/Northeast 99th Avenue Transit Center című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek További információk A pályaudvar a TriMet honlapján (angolul)